Ο **Γυμναστικός Σύλλογος Ιτέας** είναι αθλητικό σωματείο της Ιτέας Φωκίδας που ιδρύθηκε το 1984 από το σημερινό του πρόεδρο Νίκο Κουτρόγιαννο και μερικούς ακόμη γονείς της πόλης με στόχο την παρότρυνση προς τα παιδιά της ευρύτερης περιοχής να ασχοληθούν με τον αθλητισμό. Η ομάδα μπάσκετ είναι η μεγαλύτερη σε διακρίσεις σε όλο τον Νομό Φωκίδας.

Ο προσωπικός φίλος του προέδρου του Γ.Σ. Ιτέας, τέως Γενικός Γραμματέας Αθλητισμού και σήμερα πρόεδρος της Ευρωπαϊκής ζώνης της FIBA Γιώργος Βασιλακόπουλος, έχει χαρακτηρίσει το σύλλογο ως «αθλητική κυψέλη», αφού περισσότερα από 600 παιδιά της Ιτέας αγωνίσθηκαν με τα χρώματά του τα τελευταία 20 χρόνια.

Για αρκετά χρόνια, το τμήμα καθοδηγείται από τον καθηγητή φυσικής αγωγής και μπασκετμπολίστα Χρήστο Μωραϊτη, με βοηθούς τους παλαίμαχους αθλητές του συλλόγου Νάσο Ντινόπουλο και Κυριάκο Χώχο.

Ιστορία
-------

Το 1984 ο Νίκος Κουτρόγιαννος με αλλους γονείς της πης ιδρύουν τον σύλλογο με σκοπό να παροτρύνουν τα παιδιά τους να ασχοληθούν με τον αθλητισμό. Η ανταπόκριση από τα πρώτα χρόνια της ίδρυσης ήταν μεγάλη, με αποτέλεσμα πολλά αγόρια και κορίτσια να στελεχώσουν τα τμήματα που δημιουργήθηκαν.

Την αγωνιστική περίοδο 1996-97 ο Γ.Σ. Ιτέας κατέκτησε το Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Ανατολικής Στερεάς και Εύβοιας (Ε.Σ.Κ.Α.Σ.Ε.). Σαν αποτέλεσμα διαγωνίστηκε την επόμενη χρονιά, 1997-98, στους Ομίλους της Γ' Εθνικής Κατηγορίας. Με προπονητή τον κ. Κοκκίνη, η ομάδα έχοντας αποκτήσει το πλεονέκτημα έδρας από την κανονική διάρκεια του τοπικού πρωταθλήματος, επικράτησε του Γ.Α.Σ. Άμφισσας στη διαδικασία των Πλέϊ-Οφ με 3-2 νίκες και ανήλθε στη Γ' Εθνική χωρίς, ωστόσο, να εξασφαλίσει μακροχρόνια παραμονή.

Την αγωνιστική περίοδο 2012-13 ο σύλλογος έλαβε μέρος στο Πρωτάθλημα της Α' Κατηγορίας Ε.Σ.Κ.Α.Σ.Ε. ολοκληρώνοντας τις αγωνιστικές του υποχρεώσεις στην 8η θέση του βαθμολογικού πίνακα. Την αγωνιστική περίοδο 2013-14 το Τμήμα διαγωνίστηκε στο Πρωτάθλημα της Α' Κατηγορίας Ανδρών που διοργάνωσε η Ένωση Σωματείων Καλαθόσφαιρας Ανατολικής Στερεάς και Εύβοιας. Έχοντας συγκεντρώσει 4 νίκες και 14 ήττες, κατέλαβε την 9η και τελευταία θέση της τελικής βαθμολογίας και κατά συνέπεια υποβιβάστηκε.

Κατά την αγωνιστική περίοδο, 2014-15, ο Γ.Σ. Ιτέας αγωνίζεται στην Β΄ τοπική κατηγορία της Ε.Σ.Κ.Α.Σ.Ε.

Οπαδοί
------

Οι οπαδοί της Ιτέας, που ονομάζονται και ***Επιστημονες**,* υποστηρίζουν με ιδιαίτερο πάθος την ομάδα τους. Στα εντός έδρας παιχνίδια στο κλειστό της Ιτέας (που ονομάζουν "Sala Epistimonica" ή "Μπαλόνι" εξαιτίας της παλιάς κατασκευής του), διαιτητές και αντίπαλοι έχουν να αντιμετωπίσουν σίγουρα μία πολύ καυτή ατμόσφαιρα με συχνές συγκρούσεις. Ειδικά όταν ο Γ.Σ Ιτέας αντιμετωπίζει τον αιώνιο αντίπαλό του Μάκαρο Άμφισσας (στο λεγόμενο **ντέρμπι της Φωκίδας**) είναι πολύ συχνά τα επεισόδια μεταξύ των οπαδών των δύο ομάδων και στην Ιτέα και στην Άμφισσα.

Γήπεδο
------

Έδρα του συλλόγου είναι το Κλειστό Γυμναστήριο Ιτέας (ή Sala Epistimonica ή Μπαλόνι), με χωρητικότητα περίπου 400 ατόμων.

Διοίκηση
--------

Πρόεδρος του διοικητικού συμβουλίου είναι ο Νίκος Κουτρόγιαννος, ενώ καθήκοντα πρώτου προπονητή διατηρεί ο Χρήστος Μωραΐτης.

### Προπονητές

* Μπάμπης Ζαχαρόπουλος (1986 – 1987)
* Γιώργος Κοκκίνης (1996 – 1997)
* Χρήστος Μωραϊτης

Άλλα Τμήματα εκτός του μπασκετ
------------------------------

Στο παρελθόν ο Γ.Σ. Ιτέας, εκτός από το τμήμα μπάσκετ διατηρούσε τμήματα, στίβου, βόλεϊ, χιονοδρομίας, ορειβασίας, κολύμβησης και ποδηλασίας.

Πλέον διαθέτει μόνο το τμήμα μπάσκετ και το νέο τμήμα τενις τένις για οικονομικούς λόγους.

Αθλητές που ξεχώρισαν
---------------------

Αρκετοί αθλητές και αθλήτριες του τμήματος μπάσκετ μετεγγράφηκαν κατά καιρούς σε μεγάλους συλλόγους Εθνικών κατηγοριών, όπως οι **Σπύρος Μούρτος** και Κωνσταντίνος Σταύρου (στον Άρη Θεσσαλονίκης), Νάσος Ντινόπουλος, Μωραϊτης Χρήστος και Γιάννης, Βασίλης Βορριάς, Νίκος Νταραδήμος, Λεωνίδας Λύτρας, Γιώργος Ταμπίτσικας, Ιωάννα Κουτόγιαννου, Μαρία Καλίχωρου, αλλά και η βαλκανιονίκης του στίβου Βιβή Καστρίτη που παραχωρήθηκε στον Πανελλήνιο

Διακρίσεις
----------

Πρωτάθλημα
* **Α΄ Κατηγορία Ε.Σ.ΚΑ.Σ.Ε.**: **1**

1996–97
* **Β΄ Κατηγορία Ε.Σ.ΚΑ.Σ.Ε.**: **3**

1985–86, 1998–99, 2014–15
Συμμετοχές
* **Γ΄ Εθνική Κατηγορία**: **1**

1997–98

Παραπομπές
----------

1. ↑  «Ένωση Σωματείων Καλαθοσφαίρισης Ανατολικής Στερεάς και Εύβοιας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
2. ↑  «Αφιέρωμα στο Γ.Σ. Ιτέας» Αρχειοθετήθηκε 2016-03-04 στο Wayback Machine. άρθρο στον ιστότοπο FokidaSport.gr, 30 Απριλίου 2011.
3. ↑  «Α' Ε.Σ.ΚΑ.Σ.Ε. : Τελική Βαθμολογία Περιόδου 2012-13», άρθρο στον ιστότοπο της Ε.Σ.ΚΑ.Σ.Ε. 31 Μαρτίου 2013.
4. ↑  «Τελική Βαθμολογία Α' Κατηγορίας Ανδρών Κανονικής Περιόδου 2013-14»[*νεκρός σύνδεσμος*], πληροφορίες στον επίσημο ιστότοπο της Ένωσης Σωματείων Καλαθόσφαιρας Ανατολικής Στερεάς και Εύβοιας.
5. ↑  «Ηττήθηκε στην Θήβα και υποβιβάζεται ο ΓΣ Ιτέας»[*νεκρός σύνδεσμος*], άρθρο στον ιστότοπο AmfissaFace.gr, 23 Μαρτίου 2014.
6. ↑  «Α' ΕΣΚΑΣΕ: Ολοκληρώθηκε η κανονική περίοδος» Αρχειοθετήθηκε 2016-03-05 στο Wayback Machine. άρθρο στον ιστότοπο StarSports.gr, 25 Μαρτίου 2014.
7. ↑  «Amfissaface.gr: "*Νίκη για τον ΓΣ Ιτέας, στην προσπάθειά του για επιστροφή στην Α΄ ΕΣΚΑΣΕ*"». Αρχειοθετήθηκε από το πρωτότυπο στις 23 Νοεμβρίου 2014. Ανακτήθηκε στις 13 Νοεμβρίου 2014.
8. ↑  «Δύσκολο έργο... για τον Γ.Σ. Ιτέας» Αρχειοθετήθηκε 2014-02-17 στο Wayback Machine. άρθρο στον ιστότοπο FokidaSport.gr, 9 Οκτωβρίου 2013.
9. ↑  «Ιτέα…Μια μικρή «πόλη» με πάθος και θέληση!!!» *palmosnews.gr*, Ανακτήθηκε 22 Νοεμβρίου 2017

Πηγές
-----

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Εφημερίδα «Ο Αγών της Ιτέας»[*ασαφές*]

  

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.Σ.Κ.Α.Σ.Ε. 2021-2022 |
| --- |
|  |
| 0 | 
* Αλίαρτος
* Άμφισσα
* Αναγέννηση Μαλεσίνας
* Απόλλων Λιβαδειάς
* Άρης Αμφίκλειας
* Άρης Θήβας
* Αστέρας Αλιβερίου
* Βασιλικό
* Έξω Παναγίτσα
* Ιτέα
* Κάδμος Θήβας
* Κονίστρες
* Λοκρός Αταλάντης
* Πρωτέας Σχηματαρίου
 |  |

 |